স্রষ্টাকে খুঁজতে হবে নিজের মধ্যে – শিল্পী পিন্টু ঘোষ
জনপ্রিয় তরুণ শিল্পী পিন্টু ঘোষ অ্যাকাধারে সুরকার, গীতিকার এবং কণ্ঠশিল্পী। এই বেতার সাক্ষাৎকারে তিনি গেয়েছেন লালন আর রবি ঠাকুরের গান, বাজিয়েছেন ম্যাণ্ডোলিন, বলেছেন গান নিয়ে নতুন একটি টেলিভিশন অনুষ্ঠানের কথা। আর হ্যা, কানামাছি গানটিও গেয়েছেন শ্রোতাদের জন্য।
সংগীত তাকে ঘিরে আছে, সংগীত তার রক্তে। পরিবারেই ছিল সংগীত। শুরু কীর্তন দিয়ে। প্রার্থনা সঙ্গীতের হাত ধরে ক্রমশঃ সঙ্গীতের বৃহত্তর অঙ্গনে প্রবেশ করেছেন এই শিল্পী। রাগ সংগীত আর লোকসংগীতে তার দক্ষতা ঈর্ষণীয়। শুধু তাই নয়। তবলা, বেহালা, ম্যাণ্ডোলিন, গিটারসহ বিভিন্ন বাদ্যযন্ত্রের বাদনে শ্রোতাকে মুগ্ধ করে রাখেন এই শিল্পী। তার নাম পিন্টু কুমার ঘোষ। জন্ম হবিগঞ্জে, ১৯৮১ সালে। ঢাকায় এসে গান করতে শুরু করেন ২০০৫ সালে। চিরকুট ব্যাণ্ডে ছিলেন অনেকটা সময়। ভোলা যায় না তার কণ্ঠে অনবদ্য একটি গান, কানামাছি মিথ্যা, কানামাছি সত্য, কানামাছি তুমি আমি যে যার মতো... জনপ্রিয় তরুণ শিল্পী পিন্টু ঘোষ অ্যাকাধারে সুরকার, গীতিকার এবং কণ্ঠশিল্পী। এই বেতার সাক্ষাৎকারে তিনি গেয়েছেন লালন আর রবি ঠাকুরের গান, বাজিয়েছেন ম্যাণ্ডোলিন, বলেছেন গান নিয়ে নতুন একটি টেলিভিশন অনুষ্ঠানের কথা। আর হ্যা, কানামাছি গানটিও গেয়েছেন শ্রোতাদের জন্য। পিন্টু ঘোষের সাথে টেলিফোনে কথা বলেছেন ভয়েস অফ আমেরিকার আহসানুল হক।